
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Sinika tn 13 sauna püstitamiseks;

3.2. Rahu tn 16k mitteeluruumi M1 rekonstrueerimiseks ilusalongiks;
3.3. 26. Juuli tn 11, 13, 15, Kreenholmi 26, 28, 30, 30a, 32, 36, Uusküla tn 1, 3, 4, 5, 6, 7, 9, 10, 12, 14, 16, Oru tn 5, 15 ajutise sideõhuliini rajamiseks.

4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

